MK ลุยออกหุ้นกู้ 1 พันลบ. ขายสถาบัน-รายใหญ่ 8-16 พ.ค. หวังระดมทุนขยายธุรกิจ
MK ลุยออกหุ้นกู้ 1 พันลบ. อายุ 3 ปี ดอกเบี้ย 4.10% ต่อปี เสนอขายต่อผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 8-16 พ.ค.61 หวังระดมทุนขยายธุรกิจ โดยมีบล.ฟินันซ่า และบล.ฟินันเซีย ไซรัส เป็นผู้จัดการการจัดจำหน่าย
2 พ.ค. 2561

บริษัท มั่นคงเคหะการ จำกัด (มหาชน) หรือ MK เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2561 มูลค่ารวมไม่เกิน 1,000 ล้านบาท อายุ 3 ปี ครบกำหนดไถ่ถอนปี พ.ศ. 2564 อัตราดอกเบี้ยคงที่ร้อยละ 4.10 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเป็นการเสนอขายต่อผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 8-16 พ.ค.61 โดยมีบล.ฟินันซ่า และ บล.ฟินันเซีย ไซรัส เป็นผู้จัดการการจัดจำหน่าย โดยมีวัตถุประสงค์การใช้เงินในการออกหุ้นกู้ครั้งนี้เพื่อรองรับการขยายธุรกิจของบริษัท และ/หรือ เพื่อการลงทุนบริษัท